**Előterjesztés**

**Bogyiszló Község Önkormányzata Képviselő-testületének valamint Fácánkert Község Önkormányzata Képviselő-testületének**

**2018. február 8-i. ülésére**

**Tárgy: Előterjesztés a köztisztviselők teljesítménykövetelményeinek alapját képező 2018. évi célok meghatározásáról**

**Előterjesztő: dr. Dobai Sándor jegyző**

Tisztelt Képviselő - testület

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 130. § és (1) és (3) bekezdése az alábbiakról rendelkezik: (1) A kormánytisztviselő munkateljesítményét a munkáltatói jogkör gyakorlója mérlegelési jogkörében eljárva írásban értékeli (teljesítményértékelés). (2) legalább kettő teljesítményértékelés eredménye együttesen adja a kormánytisztviselő minősítését. Minősíteni az első teljesítmény értékeléstől számított egy évet követően kell.

A Kttv. hatálya a helyi önkormányzat képviselő-testületének hivatala köztisztviselőjének és közszolgálati ügykezelőjének közszolgálati jogviszonyára is kiterjed, ennek értelmében a hivatkozott rendelkezését a Bogyiszlói Közös Önkormányzati Hivatal köztisztviselőire is alkalmazni kell.

A hatályos Kttv. nem rendelkezik a teljesítménykövetelmények alapját képező célok Képviselő-testület általi elfogadásáról, azonban tekintettel arra, hogy a meghatározott célok önkormányzati feladatokat is tartalmaznak, javaslom a köztisztviselők teljesítménykövetelményeinek alapját képező 2018. évi célok Képviselő- Testületek általi jóváhagyását.

A teljesítménykövetelmények alapját képező célok meghatározása elsősorban

* az önkormányzatok, a közös hivatal, a polgármesterek és a jegyző számára jogszabályokban meghatározott feladatokon.
* Bogyiszlói Közös Önkormányzati Hivatal Szervezeti és Működési Szabályzatán alapul.

A hivatali struktúra kapcsán javasoljuk az átfogó, minden köztisztviselőt érintő célok kitűzését.

Kérem a Tisztelt Képviselő- testületeket, hogy az előterjesztést tárgyalja meg és a határozati javaslatot fogadja el.

Határozati javaslat

Bogyiszló valamint Fácánkert Község Önkormányzatának Képviselő-testülete megtárgyalta az „Előterjesztés a köztisztviselők teljesítménykövetelményeinek alapját képező 2018. évi célok meghatározásáról” tárgyú napirendi pontot és az alábbi határozatot hozta:

1. Bogyiszló valamint Fácánkert Község Önkormányzatának Képviselő- testülete a Bogyiszlói Közös Önkormányzati Hivatal köztisztviselői tekintetében a teljesítménykövetelmények alapját képező 2018. évi célokat az alábbiak szerint hagyja jóvá:
2. **Átfogó mindenkit érintő célok:**

* az önkormányzati működést érintő változásokhoz kapcsolódóan a feladatellátás folyamatainak felülvizsgálata,
* a Képviselő-testület és szervei üléseinek, döntéseinek előkészítése és végrehajtása során hatékony és eredményes működés biztosítása a tisztségviselők és képviselők munkájának segítése
* az ügyintézés, valamint a feladatellátás során a jogszabályok betartása,
* a jegyző hatáskörében maradó államigazgatási hatósági ügyek intézése során a szakszerűség biztosítása, az eljárási határidők betartása,
* a közigazgatási hatósági eljárás és szolgáltatás általános (Ket) szabályairól szóló 2004. évi CXL. törvény helyébe lépő Általános közigazgatási rendtartás (Ákr.) rendelkezéseinek megismerése, annak betartása,
* az önkormányzati és az önkormányzati hatósági ügyek intézése a vonatkozó jogszabályok betartásával történjen,
* az ügyfelek minél szélesebb körű tájékoztatása érdekében az informatikai portál adta lehetőségek kihasználtságának javítása,
* az ügyintézés során a bármely okból hatályos helyzetben lévő ügyfelek kiemelt segítése,
* az adatvédelmi szabályzat rendelkezéseinek betartása,
* 2018. január 1. napjával életbe lépő elektronikus ügyintézéssel (e- ügyintézés) kapcsolatos feladatok ellátása
* az ASP (Application Service Provider) rendszer megismerése, szakszerű kezelésének elsajátítása
* az országgyűlési választás lebonyolításával kapcsolatos teendők.

1. **Egyéni Köztisztviselői célok:**

* önkormányzati rendeletek, határozatok naprakész nyilvántartása,
* önkormányzati rendeletek folyamatos felülvizsgálata, egységesítése,
* a köztisztviselők minősítése, teljesítmény értékelése, személyzeti ügyek intézése,
* köztisztviselők szakmai képzésének továbbképzésének szervezése, alapvizsga, szakvizsga kötelezettségeinek nyomon követése,
* Bursa Hungarica ösztöndíjpályázattal kapcsolatos feladatok ellátása,
* elektronikus ügyintézés széles körű alkalmazása,
* egységes községpolitikai gyakorlat és arculat kialakítása,
* pályázatok figyelése, az Eu-s és hazai pályázatokból bevonható források folyamatos figyelemmel kísérése,
* a közfoglalkoztatási rendszer keretében a foglalkoztatás hatékony és ésszerű megszervezése, a lehetőségek maximális kihasználása illetve az alkalmazásokkal összefüggő teendők ellátása,
* hazai, valamint európai uniós munkaerő-piaci illetve képzési programokkal kapcsolatos ügyek- jogszabályoknak megfelelő-intézése,
* az önkormányzat bevételeinek növelése helyszíni ellenőrzéssel, a helyi adóbeszedés hatékonyságának növelésével, a kintlévőségek behajtásával,
* a költségvetési rendelet szerinti gazdálkodás a költségvetés szigorú és tartalékos végrehajtása,
* közterületen elkövetett jogsértések fokozott ellenőrzése,
* a szabálytalan és nem a rendezési tervnek megfelelő építkezések megelőzése, szankcionálása,
* Az új adózás rendjéről szóló törvény (ART.) és adóigazgatási rendtartásról szóló törvény (AIR.) folyamatos megismerése és annak alkalmazása.

Felelős: dr. Dobai Sándor jegyző

Határidő: 2018. január 1.- 2018. december 31.

Bogyiszló, 2018. január 30.

dr. Dobai Sándor

Jegyző